Ivan Acher

Ivan ACHER (la 5-an de junio 1973 en Liberec) estas ĉeĥa poeto kaj komponisto, kiu verkis muzikon por ĉirkaŭ 150 teatraj kaj filmaj verkoj. Sian unuan operon li kreis en Esperanto https://www.casopisharmonie.cz/svet-opery/silenstvi-jako-univerzalni-jazyk-nova-opera-ivana-achera.html.

 Biografio 
Li studis ĉe Teknika universitato en Liberec fakon de tekstila dezajno, laboris ankaŭ kiel arbaristo. La muzikon li studis aŭtodidakte, tial ĝi estas plena de novaj formoj, inkluzive de novaj muzikiloj, kiujn li mem fabrikas. Li kunlaboris kun multaj teatroj kaj reĝisoroj kiel aŭtoro de akompana muziko, ricevis plurajn honorigojn.

 Opero en Esperanto 
En 2017 li decidis komponi operon laŭ motivoj de horora rakonto de Ladislav Klíma (1868-1928) Suferado de princo Sternenhoch pri malbela riĉulo, kiu edzinigis al si same malbelan knabinon Helga, kiu lin malamas (al nupto ŝin devigis ŝia patro, avidanta monon). Ŝi mortigas ilian infanon, Sternenhoch mortigas ŝin, sed amante ŝin senĉese li suferas halucinojn, ke ŝi vivas kaj amas lin. Provante amori ŝian kadavron li malsaniĝas kaj ankaŭ mortas.

La komponisto deziris komponi la operon en Esperanto, por ke la aŭskultantoj ĝuu la muzikon kaj ne provu deĉifri la vortojn, kio forlogus ilian atenton de la melodio. Li alparolis esperantiston Miroslav Malovec, kiu esperantigis por li la tekston kaj nur poste la Esperanta versio estis muzikigita. Do la Esperanta versio estas originalo de la opero. La 7-an de aprilo 2018 okazis en la Nova Scenejo de Nacia Teatro en Prago la premiero kaj la opero estis envicigita en normalan programon de la teatro por la vasta publiko.

 Eksteraj ligiloj 
 Intervjuo kun la reĝisoro Michal Dočekal kun esperantlingvaj subtekstoj
 Libera Folio pri la opero
 La opero en Nacia Teatro 
 Informo pri la opero en la retejo de Ĉeĥa Esperanto-Ascio
 Pri Acher en radio 
 Nacia Teatro pri Ivan Acher 
 Filma datumbazo pri Ivan Acher
 Studio de herooj pri Ivan Acher
 I-divadlo pri Ivan Acher
 Teatro de Lenka Vagnerová pri Ivan Acher 
 Ĉeĥa Radio pri sia nova anonc-melodio komponita de Ivan Acher
 Pri granda opero ni pensas serioze 
 Unue mi ŝercis pri operoj, sed fine mi unu komponis
 Kion la homo kapablas elteni
 Televida raporto pri la opero
 Teatra Gazeto pri Sternenhoch
 Sukceso de la monato
 Sternenhoch atendis Acheron 
 Libreto en Esperanto, la dirigento dancas en la balo
 Frenezo kiel universala lingvo
  La tuta opero en kanalo OPERA VISION 

 Referencoj 

Kategorio:Ĉeĥaj komponistoj